Årsmelding 2019 for Nord - Trøndelag Rytterkrets.

Styret siste år:

Leder: Mia Silkoset Andersen

Nestleder: Marit Lunnan

Kasserer: Elise Hermo Rusti

Styremedlemmer: Tine Kristiansen Tessem og Gjertrud Øygard Hienerwadel

Varamedlem: Lene Heistad og Anne Martha Bjørnes

Ungdomsrepresentant: Katrine Sørensen Moe

Vara ungdomsrepresentant: Jenny Dillan

Styret har hatt 9 styremøter i 2019. I tillegg har det vært kommunikasjon på epost, telefon og facebook. Terminlistemøte med klubbene i november, der 3 klubber møtte opp. Marit Lunnan har fungert som leder siden januar da leder Mia Silkoset Andersen trakk seg. Varamedlemmer er tatt inn som stemmeberettiget i styret etter at leder trakk seg.

Kretsen arrangerte i mai et mentaltrenings-foredrag med idretts-coach Odd Rolfsen. Det ble stor suksess med ca 45 deltakere.

Mia Silkoset har deltatt på en kretsledersamling med idrettskretsen. Jenny Dillan, Katrine Sørensen Moe og Ingrid Opheim deltok på ungdomssamling på Norsk hestesenter på Starum i oktober.

Kretsen har støttet konferanser og kurs for teknisk personell med 2000 kr per deltager for reisen iløpet av 2019.

Det er ikke avholdt noen kompetansekurs for kursholdere i Grønt Kort dette året, men det er arrangert noen Grønt Kort-kurs i løpet av året.

Det ble i 2019 arrangert 6 stevner i sprang, 4 UK og 2 D-stevner. I dressur ble det arrangert 12 stevner, 5 UK, 6 D-stevner og 1 L-stevne. Videre ble det arrangert 2 stevner i feltritt (knøttecup) og 2 kjørestevner. Verdal og Omegn Rideklubb arrangerte midt norsk mesterskap for nordlandshest/lyngshest.

Steinkjer arrangerte KM i dressur. I KM for hest individuelt gikk 1.plassen til Marit Lunnan og 2.plassen til Elise Hermo Rusti, begge fra Skeyna Kjøre- og Rideklubb. I KM for ponni individuelt gikk 1.plassen til Mali Hoelsæter fra Skeyna Kjøre- og Rideklubb, 2.plassen til Olivia Dyrstad fra Steinkjer Rideklubb og 3.plassen til Mari Killingberg fra Skeyna Kjøre- og Rideklubb. I KM for lag hest var det med 8 lag. 1.plassen til Skeyna Kjøre- og Rideklubb, mens 2. og 3.plassen gikk til Steinkjer Rideklubb. I KM lag for ponni var det med 3 lag. 1.plassen gikk til Skeyna kjøre- og Rideklubb og 2.plassen gikk til Verdal og Omegn Rideklubb.

Verdal arrangerte KM i sprang. I KM individuelt for ponni gikk 1.plassen til Mille Dyrstad fra Steinkjer Rideklubb, 2.plassen til Tuva Tjæder-Gran fra Skeyna Kjøre-og Rideklubb og 3.plassen til Agnes Kristiansen Tessem fra Steinkjer Rideklubb. I KM for junior/young rider gikk 1.plassen til Håvard Haldorsen Dragset fra Verdal og Omegn Rideklubb, 2. plassen til Jørgen Innhaug og 3.plassen til Olivia Dyrstad begge fra Steinkjer Rideklubb. I KM for norske raser gikk 1.plassen til Katrine Sørensen Moe, 2.plassen til Bente Lehn og 3.plassen til Maya Kristin Venås som alle 3 representerer Verdal og omegn Rideklubb. I KM lag for ponni var det 4 lag. 1. og 2.plassen til Steinkjer Rideklubb og 3 plassen til Verdal og Omegn Rideklubb. I KM lag for hest var det 5 lag påmeldt. 1.plass til Steinkjer Rideklubb, 2.plassen til Verdal og Omegn Rideklubb og 3.plassen til Steinkjer Rideklubb. Det var ikke nok startende i KM for senior og varmblods og kaldblodstravere.

I KM kjøring har vi felles statutter med STRyK og arrangerer KM annethvert år. I 2019 ble KM arrangert av Steinkjer rideklubb. I KM lag for hest var det to lag fra Nord Trøndelag Rytterkrets. 3.plassen gikk til Augusta Sundfær, Tonje Langfjord og Isabell Myrvold fra Steinkjer rideklubb.

Kretskarusell ble arrangert. For å få finaler ble hest og ponni sammenslått. Det var ikke nok deltakere til å ha finale i dressur, men i sprang ble det avholdt finale.

2 rideskoleryttere fra NTRyK deltok på finalen i Ferd Rideskolecup på Norwegian Horsefestival i 2019 det var Tina Sundfær Kihl fra Verdal og omegn Rideklubb og Julie Pettersen fra Skeyna kjøre-og rideklubb. I Ferd Comebakcup deltok Borghild Lundeby fra Verdal og Omegn Rideklubb.

I regionsmesterskapet i sprang vant Agnes Kristiansen Tessem (Steinkjer rideklubb) klassen for ponni KAT1, og Olivia Dyrstad (Steinkjer rideklubb) tok 3.plass i juniorklassen.

Kretsen har også ryttere som har utmerket seg på nasjonale og internasjonale stevner utenfor vår region;

Agnes Kristiansen Tessem og Marie Moen Pettersen begge fra Steinkjer Rideklubb deltok i TopSpecCupen 2019 og kom seg til finalen som var i Grenland. I Landsmesterskapet i dressur fikk Nina Næverås Opheim fra Verdal og Omegn Rideklubb gull. Mari Killingberg kom på 2.plass og Mali Hoelsæter begge fra Skeyna Kjøre-og Rideklubb kom på 3.plass under Landsmesterskap Dressur for ponni. På Landsmesterskapet i sprang kom Tia Tjæder-Gran fra Skeyna Kjøre- og Rideklubb på 3.plass. Astrid Elise Bjørnes, Jørgen Innhaug, Olivia Dyrstad og Grete Ringstad alle fra Steinkjer Rideklubb deltok i Felleskjøpet Cupen 2019 der alle kvalifiserte seg til finalen som gikk på Kingsland Oslo Horse Show. Alle gjorde gode prestasjoner og Jørgen fikk en 4.plass.
I tillegg deltok også Signe Skei og Marie Skei i Kingsland Oslo Horse Show, der Signe tok en 1.plass og Marie en 3.plass i CSI\*\* 130.

Signe Skei fra Steinkjer Rideklubb deltok i Nordisk Mesterskap i sprang for Young Rider i Danmark der hun fikk sølv individuelt og gull for lag. Hun deltok også i EM i Nederland.
I innendørs NM for Young Rider fikk Signe 4.plass.
I starten av 2019 fikk også Signe en 11.plass i en CSI\*\* 145 longines ranking klasse.
Marie Skei fra Steinkjer Rideklubb fikk en 2.plass 130 internasjonalt i Peelbergen og 3.plass i CSI\*\* 130 Spring Tour. Hun har også flere gode plasseringer på nasjonale og internasjonale stevner.
Rose Skei fra Steinkjer Rideklubb fikk 1.plass i Speed Championship 135 som gikk under NM, og hun har flere gode plasseringer i 130 og 140 på nasjonale og internasjonale stevner.